Joniškio rajono savivaldybės
TARYBA

SPRENDIMAS

DĖL UŽDAROSIOS AKCINĖS BENDROVĖS JONIŠKIO BUTŲ ŪKIO

KARŠTO VANDENS KAINOS DEDAMŲJŲ NUSTATYMO

2019 m. gegužės 30 d. Nr. T-88

Joniškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos šilumos ūkio įstatymo 32 straipsnio 11 dalimi, Karšto vandens kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 21 d. nutarimu Nr. O3-106 (2017 m. birželio 30 nutarimo Nr. O3E-283 redakcija), ir atsižvelgdama į uždarosios akcinės bendrovės Joniškio butų ūkio 2019 m. balandžio 1 d. raštą Nr. (1.7) SD-229 „Dėl šilumos ir karšto vandens kainų perskaičiavimo“, Joniškio rajono savivaldybės taryba n u s p r e n d ž i a:

1. Nustatyti uždarosios akcinės bendrovės Joniškio butų ūkio karšto vandens kainos, išreiškiamos formule 0,055 + Tkv. kd. (kur Tkv. kd. – kintamoji karšto vandens kainos dedamoji Eur /m3), dedamąsias be pridėtinės vertės mokesčio:

1.1. pastovioji karšto vandens kainos dedamoji – 0,055 Eur/m3;

1.2. kintamoji karšto vandens kainos dedamoji – Tkv. kd. = 51,00  Tš. + 1,0125  Tgv. +

+ 0,0167  Tgv. pard. Eur/m3,

kur Tš. – pagamintos ir pirktos šilumos vienanarė kaina Eur/kWh,

Tgv. – geriamojo vandens kaina, taikoma abonentams Eur/m3,

Tgr. pard. – geriamojo vandens pardavimo kaina abonentams Eur apskaitos prietaisui per mėn.

2. Pripažinti netekusiu galios Joniškio rajono savivaldybės tarybos 2018 m. birželio 21 d. sprendimą Nr. T-165 „Dėl uždarosios akcinės bendrovės Joniškio butų ūkio karšto vandens kainos dedamųjų nustatymo“.

Savivaldybės meras	Vitalijus Gailius